AIŠKINAMASIS RAŠTAS

Dėl uždarosios akcinės bendrovės „Molėtų vanduo“ 2017 m. finansinių ataskaitų rinkinio tvirtinimo, pelno (nuostolių) paskirstymo, įstatų pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB „Molėtų vanduo“ (toliau – Bendrovė) valdo 10 081 357 (100 proc.) paprastąsias vardines 0,29 euro vertės akcijas, kurių nominali vertė 2 923 593,53 euro.

Vadovaudamasi Lietuvos Respublikos akcinių bendrovių įstatymo 34 straipsnio 9 dalimi, UAB „Molėtų vanduo“ valdyba 2018 m. balandžio 12 d. pateikė visuotiniam akcininkų susirinkimui – Molėtų rajono savivaldybės tarybai - Bendrovės 2017 m. audituotą metinių finansinių ataskaitų rinkinį, pelno (nuostolių) paskirstymo projektą ir Bendrovės metinį pranešimą. Visuotinis akcininkų susirinkimas turi išimtinę teisę tvirtinti Bendrovės metinių finansinių ataskaitų rinkinį ir priimti sprendimą dėl pelno (nuostolių) paskirstymo.

Nepriklausomo auditoriaus nuomonė - finansinės ataskaitos visais reikšmingais atžvilgiais teisingai pateikia Bendrovės 2017 m. gruodžio 31 d. finansinę būklę ir tą dieną pasibaigusių metų finansinės veiklos rezultatus. Auditorius atkreipia dėmesį, kad Bendrovės trumpalaikiai įsipareigojimai viršijo trumpalaikį turtą 20 312 Eur suma, todėl dėl šio ir kai kurių kitų veiklos rodiklių kyla abejonių dėl Bendrovės galimybių tęsti veiklą.

2017 metų pradžioje Bendrovė turėjo 128 437 eurų nuostolį. Ataskaitiniais finansiniais metais Bendrovė patyrė 182 110 eurų nuostolį. Nepaskirstytieji nuostoliai ataskaitinių finansinių metų pabaigoje – 310 547 eurai – perkeliami į 2018 metus.

2017 metams nustatyti uždaviniai ir jų įgyvendinimas:

1. sėkmingai įgyvendinti „Vandens tiekimo ir nuotekų tvarkymo infrastruktūros plėtra ir rekonstrukcija Molėtų r. Inturkėje (Pakrovų k.), Giedraičiuose ir Alantoje“ projektą (toliau – Projektas):

2017 metais buvo vykdomi projektavimo, projektų derinimo, rangos darbai. Per metus įsisavinta 157789 Eur Projekto lėšų.

1. siekiant didinti Bendrovės paslaugų pardavimų plėtrą, planuota įsteigti pardavimų plėtros vadybininko pareigybę – pareigybė įsteigta ir nuo 2017-05-16 įdarbintas specialistas.
2. planuotas 2017 m. finansinis veiklos rezultatas – 98,0 tūkst. Eur. nuostolis, patirtas grynasis ataskaitinių metų nuostolis 182,1 tūkst. Eur.

Bendrovės veikla įvertinta patenkinamai.

2018 metams nustatyti veiklos uždaviniai:

1. sėkmingai baigti įgyvendinti „Vandens tiekimo ir nuotekų tvarkymo infrastruktūros plėtra ir rekonstrukcija Molėtų r. Inturkėje (Pakrovų k.), Giedraičiuose ir Alantoje“ projektą.
2. prie centralizuotų nuotekų tinklų prijungti du Girininkijos g. daugiabučius namus.
3. Prie centralizuotų nuotekų tinklų prijungti 87 proc. Molėtų miesto gyventojų.
4. Planuojamas veiklos finansinis rezultatas – 24,0 tūkst. Eur pelnas (nuo 2018-05-01 įsigalioja nauja kainodara).

Parengto sprendimo projekto tikslas – patvirtinti Bendrovės 2017 m. audituotą metinių finansinių ataskaitų rinkinį ir paskirstyti 2017 m. pelną (nuostolius), pakeisti įstatus, vykdant Lietuvos Respublikos akcinių bendrovių įstatymo 37-1 straipsnio nuostatas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 4 straipsnio 10 dalimi, 20 straipsnio 1 dalies 1, 10, 11 punktai, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys;

[**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt) 20 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovės l. e. direktoriaus pareigas asmuo.